## Osnovna škola Ante Anđelinović Sućuraj Trg Park 5

***Sućuraj***

# KLASA: 008-01/17-01/13

# URBROJ: 2128-28-01-17-6

*Sućuraj, 15. 12. 2017.*

*Temeljem čl. 10 stavka 13. Zakona o pravu na pristup informacijama (NN 25/13, 85/15) ravnateljica Osnovne škole Ante Anđelinović Sućuraj, Trg Park 5, donosi*

#### OBAVIJEST

***o načinu i uvjetima ostvarivanja prava na pristup informacijama i ponovnu uporabu informacija***

***Članak 1***

*Sukladno članku 6. Zakona o pravu na pristup informacijama (NN 25/13, 85/15 )informacije su dostupne svakoj domaćoj ili stranoj fizičkoj i pravnoj osobi u skladu s uvjetima i ograničenjima spomenutog Zakona.*

***Članak 2.***

*Sukladno članku 18. Zakona o pravu na pristup informacijama (NN 25/13, 85/15) korisnik ostvaruje pravo na pristup informaciji podnošenjem usmenog ili pisanog zahtjeva Osnovnoj školi Ante Anđelinović Sućuraj (u daljnjem tekstu: Škola).*

***Članak 3.***

*Zahtjev se podnosi na sljedeće načine:*

*(1) Pisanim putem na poštansku adresu: Osnovna škola Ante Anđelinović, Trg Park 5, Sućuraj.*

*(2) Pisanim putem preko elektroničke pošte na adresu:* [*ured@os-aandjelinovic-sucuraj.skole.hr*](mailto:ured@os-aandjelinovic-sucuraj.skole.hr)*.*

*(3) Pisanim putem telefaksom na broj 021 773 322.  
(4) Usmenim putem telefonski na broj 021 773 322.*

*(5) Usmenim putem osobno službeniku za informiranje, u prostorijama Škole.*

***Članak 4.***

*(1) Pravo na pristup informacijama Škole i ponovnu uporabu informacija u slučaju pisanog zahtjeva ostvaruje se isključivo putem Obrasca 2 koji se može pronaći na internet stranici Povjerenika za informiranje ili na internet stranici Škole na adresi:*[*http://os-aandjelinovic-sucuraj.skole.hr/upload/os-aandjelinovic-sucuraj/images/static3/722/attachment/Obrazac-2-Zahtjev-za-pristup-informacijama.doc*](http://os-aandjelinovic-sucuraj.skole.hr/upload/os-aandjelinovic-sucuraj/images/static3/722/attachment/Obrazac-2-Zahtjev-za-pristup-informacijama.doc)

*(2) Ukoliko se zahtjev podnosi pisanim putem preko elektroničke pošte , šalje se skenirani obrazac iz stavka 1. ovog članka u pdf ili jpg formatu.*

*(3) Ukoliko podnositelj zahtjeva traži dostavu podataka elektroničkim putem, dužan je navesti svoj privatni e-mail (u slučaju da se radi o fizičkoj osobi) ili službeni e-mail pravne osobe (u slučaju da se radi o pravnoj osobi), na koji će mu Škola dostaviti podatke ispune li se uvjeti iz članka 7., stavka 1. ove Obavijesti.*

*(4) U slučaju usmenog zahtjeva korisnika, sastavlja se službena bilješka. Ukoliko korisnik traži informacije telefonski, dužan je dati informacije koje su potrebne za ispunjavanje obrasca iz stavka 1. ovog članka. Ukoliko korisnik traži informacije osobno, dužan je ispuniti obrazac.*

***Članak 5.***

*Škola ima pravo na naknadu stvarnih materijalnih troškova od podnositelja zahtjeva u svezi s pružanjem i dostavom tražene informacije. Visina naknade stvarnih materijalnih troškova određuje se prema Kriterijima za određivanje visine naknade stvarnih materijalnih troškova i troškova dostave informacije koje donosi Povjerenik za informiranje, a koji su objavljeni u Narodnim novinama.*

***Članak 6.***

*U slučaju nepotpunog ili nerazumljivog zahtjeva Škola će bez odgode pozvati podnositelja zahtjeva da ga ispravi u roku od 5 dana od dana zaprimanja poziva na ispravak. Ako podnositelj zahtjeva ne ispravi zahtjev ili ga ne ispravi na odgovarajući način, Škola će zahtjev odbaciti rješenjem.*

***Članak 7.***

*(1) Ukoliko Škola posjeduje tražene informacije te ne postoje zakonske zapreke za davanjem istih, a zahtjev je potpun i razumljiv, Škola će tražene informacije dati u roku od 15 dana.  
(2) O zahtjevu na pristup informaciji Škola će odlučiti najkasnije 15 dana od dana podnošenja urednog zahtjeva. Rokovi za ostvarivanje prava na pristup informaciji mogu se produžiti za 15 dana, računajući od dana kad je Škola trebala odlučiti o zahtjevu za pristup informaciji u situacijama opisanim u članku 22. Zakona o pravu na pristup informacijama (NN 25/13, 85/15 ). Dani koje je službenik za informiranje proveo na godišnjem odmoru, bolovanju ili plaćenom dopustu ne računaju se u rok. O produženju rokova Škola će podnositelja zahtjeva obavijestiti bez odgode, a najkasnije u roku od osam dana od dana zaprimanja urednog zahtjeva te će navesti razloge zbog kojih je rok produžen.*

***Članak 8.***

*Ova obavijest stupa na snagu danom donošenja.*

*Ravnateljica:  
Tina Mihaljević*

*Dostaviti:  
1. Službeniku za informiranje – Anti Modriću  
2. Oglasna ploča Škole  
3. Internet stranica škole*

*4. Pismohrana*